Сабор Трох Сьвяціцеляў (Магілёў)

Царква саборная Трох Сьвяціцеляў — помнік гісторыі пачатку XX стагодзьдзя (мураўёўка) у Магілёве. Знаходзіцца ў цэнтры места, на гістарычным Менскім Рынку. Дзее, катэдральны сабор Магілёўскай япархіі. Твор архітэктуры расейскай эклектыкі. Аб’ект Дзяржаўнага сьпісу гістарычна-культурных каштоўнасьцяў Беларусі. Гісторыя Мураваную царкву Ўрадавага сыноду Расейскай імпэрыі (Маскоўскай царквы) збудавалі на Менскім Рынку ў 1903—1914 гадох пад наглядам губэрнскага архітэктара П. Кальніна. Яе асьвяцілі ў гонар трох сьвятых — Васіля Вялікага, Рыгора Багаслова, Яна Залатавуста. У час Першай сусьветнай вайны і знаходжаньня ў Магілёве Стаўкі царкву часта наведваў апошні маскоўскі гаспадар Мікалай II. У 1961 годзе савецкія ўлады зачынілі царкву, зруйнавалі званіцу і купалы. У будынку адкрылі клюб завода «Строммашына». У 1989 годзе царкву перадалі Беларускаму экзархату Маскоўскага патрыярхату. З блаславеньня архіяпіскапа магілёўскага і амсьціслаўскага Максіма (Крохі) пры царкве заснавалі сястрынства Міласэрнасьці Сьвятых Жонак-Міраносіц. Архітэктура Прыклад эклектычнай царкоўнай архітэктуры Расейскай імпэрыі. Гэта крыжова-купальны храм, завершаны 7 купаламі-цыбулінамі. Адметнасьць будынка — магчымасьць увайсьці ў яго з трох бакоў. Галерэя Гістарычныя здымкі Сучасныя здымкі Заўвагі Крыніцы Літаратура Кулагін А. Праваслаўныя храмы Беларусі: Энцыкл. даведнік. — Менск: Беларуская Энцыкляпэдыя, 2007.— 653 с.: іл. ISBN 978-985-11-0389-4. Вонкавыя спасылкі Сабор Трох Сьвяціцеляў у Магілёве, Radzima.org